Tenåringsgutt døde av stikkskader
17-åring ble fraktet til Ullevål sykehus med alvorlig skader etter hendelsen. Lensmann i Øvre Eiker, Stig Rønneberg, bekrefter søndag kveld overfor VG at 17-åringen døde av skadene. IfølgeEikernytt.noble gutten stukket i halsen med en knust flaske på en hjemme-alene fest i Hokksund lørdag kveld. Politiet ønsker hverken å bekrefte eller avkrefte denne opplysningen overfor VG. - Vi undersøker hvilken gjenstand som har blitt brukt og vil ikke gå uten med noen opplysninger om redskapet. Lensmannen sier han ikke vet med sikkerhet hvor mange som var til stede på ungdomsfesten. - Vi har fått oppgitt alt mellom 40 og 100 gjester, sier Rønneberg.En 18 år gammel gutt er pågrepet og siktet for grov legemsbeskadigelse. Ifølge lensmannen vil ikke siktelsen blir utvidet foreløpig.Han ønsker ikke å gå inn på hva 18-åringen har forklart i avhør.Mannens forsvarer, Kartsen Gjone, sier til VG at 18-åringen har det vanskelig etter hendelsen.Gjone sier at han har snakket med 18-åringen og fått en forklaring på hva som angivelig har skjedd. Han ønsker ikke å utdype dette overfor VG. - Han har vært i et kort avhør med politiet, sier han. Ifølge politiet er det foreløpig ingenting som tyder på at avdøde og siktede kjente hverandre fra tidligere. Den siktede 18-åringen vurderes fremstilt for varetektsfengsling. Et festdeltaker Drammens Tidende har snakket med, sier at hjemme alene-festen kom helt ut av kontroll. Han sier at han hørte avdøde og siktede skrike til hverandre forut for hendelsen.Rønneberg forteller at de har fått opplysninger om at den pågrepne og den fornærmede kranglet før stikkingen fant sted. - Vi har ingen formening eller opplysninger som tilsier at det skal ha vært flere innblandet enn den pågrepne og fornærmede eller om de er bekjente Politiet har avhørt rundt 15 vitner i saken. - Dette er en tragisk hendelse som har preget nærmiljøet. Vi har sammen med kommunen gjennomført en samling med de som var til stede på festen, sier lensmann Stig Rønneberg.
Gutten (17) som ble påført stikkskader på en fest i Hokksund lørdag, døde søndag av skadene. En 18-åring er pågrepet i saken.